cyanic-selkie/wikianc huggingface dataset:
Summitin piirikunta (Ohio)
Väestö
Kotitalouden mediaanitulo on 48 790 dollaria ja köyhyysrajan alapuolella oli 14,5% väestöstä 2007–2011 välisenä aikana.
Laulaja 1945–2010
Laulaja 1945–2010 on Kari Tapion postuumi kokoelma-albumi vuodelta 2011.
Nuijanuoranen
Nuijanuoranen (Trichia decipiens) on limasieni, joka tekee itiöpesäkeryhmiään yleensä lahopuiden pinnalle. Pesäkeryhmät ovat pienen varren päässä, aluksi punaisia, sittemmin ruskettuvia. Pesäkeryhmien koko on noin millimetrin, mutta kuitenkin silmin nähtävissä. Lajia on muutoin vaikea havaita kuin juuri lisääntymisvaiheessa kosteana ajankohtana, jolloin se muodostaa itiöitä pesäkkeeseen. Muina aikoina se liikkuu ameeboina yksitellen tai ryhmissä limakkona esimerkiksi puun onkaloissa. Purkauduttuaan itiöt yhtyvät kahdeksi muodostaen solun, joka käyttää ravinnokseen bakteereja. Laji on tärkeää ravintoa uhanalaiselle kovakuoriaislajille korukeräpallokkaalle.
You Give Good Love
You Give Good Love on kolmas single Whitney Houstonin omaa nimeään kanstavalta debyyttialbumilta. Se on Houstonin ensimmäinen menestyskappale ja se nousi parhaimmillaan kolmannelle sijalle Yhdysvaltojen singlelistalla.
Vieras talossa
Vieras talossa on vuonna 2012 ensi-iltansa saanut François Ozonin käsikirjoittama ja ohjaama psykologista jännitystä, draamakomediaa ja mysteeriä yhdistelevä ranskalainen elokuva, jonka pääosia näyttelevät Fabrice Luchini, Ernst Umhauer, Kristin Scott Thomas, Emmanuelle Seigner, Denis Ménochet ja Bastien Ughetto. Elokuva kertoo äidinkielenopettajasta ja lahjakkaasta oppilaasta, jonka kirjoittamat aineet vaikuttavat kohtalonomaisesti perheen elämään.
Juoni
16-vuotias lahjakas ja arvoituksellinen koulupoika Claude Garcia (Ernst Umhauer) ujuttautuu tekosyyn varjolla luokkatoverinsa Raphaël ”Rapha” Artolen (Bastien Ughetto) kotiin ja ryhtyy analysoimaan tämän keskiluokkaista perhe-elämää intiimeissä ja suorasukaisissa äidinkielen ainekirjoituksissaan. Työhönsä turhautunut äidinkielen opettaja Germain Germain (Fabrice Luchini) hämmentyy erikoisen oppilaansa tekemisistä, mutta Clauden kypsä kirjoitustyyli ja sosiaalinen tarkkanäköisyys tekevät häneen vaikutuksen. Germain luetuttaa tekstin myös taidegalleristivaimollaan Jeannella (Kristin Scott Thomas). Pian pariskunta jää koukkuun Clauden ainekirjoituksiin, jotka etenevät jatkokertomuksen tapaan. Germain alkaakin kehittää lahjakkaasta oppilaastaan vieläkin parempaa kirjoittajaa. Clauden teot eivät kuitenkaan jää ilman seurauksia.
Ensi-ilta
Vieras talossa sai maailmanensi-iltansa Kanadassa Toronton elokuvajuhlien Special Presentations -esityssarjassa 10. syyskuuta 2012. Teatteriensi-iltansa se sai Ranskassa 10. lokakuuta 2012 ja Suomessa 15. maaliskuuta 2013. Mars Distribution oli elokuvan teatterilevittäjänä Ranskassa ja Oy Cinema Mondo Ltd. Suomessa. Vieras talossa oli Ranskassa vuoden 2012 44. katsotuin elokuva saatuaan 1 195 518 katsojaa. Suomessa se oli vuoden 2013 161. katsotuin elokuva saatuaan 4 352 katsojaa. Ranskassa elokuva tuotti 9,5 miljoonan dollarin lipputulot ja maailmanlaajuisesti 18,5 miljoonan dollarin lipputulot.
Vieras talossa julkaistiin DVD:lle ja blu-raylle Ranskassa 20. helmikuuta 2013. Scanbox Entertainment Finland Oy julkaisi elokuvan DVD:lle Suomessa 18. syyskuuta 2013.
Vastaanotto
Vieras talossa on saanut erinomaisen vastaanoton niin kriitikoilta kuin yleisöltäkin. Rotten Tomatoes -sivuston mukaan 89 prosenttia kriitikoista on antanut elokuvalle myönteisen arvosanan 7,4/10 keskiarvolla. Keskiarvo perustuu 81 arviointiin. 5 563 käyttäjästä 84 prosenttia on antanut elokuvalle myönteisen arvosanan 3,9/5 keskiarvolla. Metacritic-sivuston mukaan 25 arvostelun perusteella elokuva on saanut 72 pistettä sadasta mahdollisesta. Metacriticin 30 käyttäjää on antanut elokuvalle keskiarvon 7,4/10. Internet Movie Databasen 25 968 käyttäjää on antanut elokuvalle keskiarvon 7,4/10.
Bibliometriikka
Bibliometriikka on tieteellisen viestinnän painettujen julkaisujen tutkimusta. Se on määrällistä tutkimusta, joka kohdistuu tutkimuskirjallisuuteen ja sen tavoitteena on analysoida ja mallintaa tieteen ja teknologian kehitystä siten, että voidaan seurata eri julkaisujen saamaa suosiota tieteellisessä kirjoittamisessa. Bibliometriikka tutkii mm. viitatuimpia julkaisuja, tieteellisten julkaisujen määrää sekä niiden keskinäisiä viittauksia. Julkaisujen valtava määrä lisää tarvetta tieteellisen viestinnän systemaattiseen tarkasteluun. Bibliometriikan historia alkaa 1920-luvulta, jolloin E. W. Hulme alkoi käyttää nimitystä tilastollinen bibliografia. Bibliometriikassa on aineksia mm. informaatiotutkimuksesta, matematiikasta, tilastotieteestä, tieteen yhteisöllisten piirteiden tutkimuksesta, tietojenkäsittelytieteestä ja tieteenhistoriasta. . Skientometriikka-nimitys on tullut osin bibliometriikka-termin rinnalle. Skientometriikka on käännös venäjänkielisestä sanasta naukometrija, joka tarkoittaa tieteen ja teknologian tuotoksia mittaavaa tutkimusta. Lisäksi käytössä ovat termit informetriikka ja 2000-luvulla syntynyt webometrinen tutkimus, jonka kohteena ovat verkkojulkaisut.
Keskeiset käsitteet ja suuntaukset
Keskeisiä suuntauksia bibliometriikassa ovat metodologinen ja matemaattinen suuntaus.
Bibliometrisen analyysin suuntauksia
Alan analyysityyppejä ovat esimerkiksi viiteanalyysi, lähdeanalyysi ja viittausanalyysi. Viiteanalyysi on kattokäsite, jonka alle kuuluu kaikki viittaamiseen perustuva tutkimus. Lähdeanalyysissä tarkastellaan lähdeteoksia niiden käyttäjän näkökulmasta.
Viittausanalyysissä tarkastellaan julkaisujen käyttöä sekä käytöstä pois jäämistä ja tutkitaan sitä, miten paljon huomiota julkaisut tai kirjoittajat ovat saaneet. Muita analyysityyppejä ovat diffuusioanalyysi, yhteisviittausanalyysia ja yhteissana-analyysi. Diffuusioanalyysissä tutkitaan jonkin alan termin (esim. happosade) levinneisyyttä tieteellisessä kirjallisuudessa. Yhteissana-analyysissä kartoitetaan kognitiivisia verkostoja. Menetelmä on suosittu sen kehittäjämaassa Ranskassa, jossa sen kehitti Michel Callonin johtama ranskalainen tutkimusryhmä. Viittausten sijaan yhteissana-analyysissä haetaan avainsanoja julkaisujen otsikoista ja tiivistelmistä.
Viiteanalyysi
Tunnetuin informetrinen tutkimusmenetelmä on viiteanalyysi. Siinä on kaksi puolta, viittaus- ja lähdeanalyysi. Tutkimustapoja erottaa toisistaan näkökulma, josta lähdeluetteloa tarkastellaan. Viittausanalyysissä selvitetään, kuinka paljon jokin kirjoittaja tai teos saa viittauksia. Lähdeanalyysissä tutkitaan, mitä julkaisuja kirjoittaja on käyttänyt. Perusaineiston keruu aloitetaan yleensä tietokantahaulla. Viitetietokantoja ovat esimerkiksi: Arts & Humanities Citation Index (ISI), Science Citation Index Expanded (ISI),Social Sciences Citation Index (ISI) ja Web of Science (ISI) (Web of Knowledge)
Maailmanlaajuisella tasolla yllä mainitut tietokannat antavat vastauksia kysymyksiin eri julkaisujen saatavuuden muutoksesta Esimerkiksi Web of Science mahdollistaa erilaisten kuvallisten viiteanalyysiraporttien tekemisen sekä automaattisen lähdeluettelon muodostamisen, joka voi olla apuna tutkielman teossa. Viittauskerroin ilmaisee, montako viittausta jossakin lehdessä ilmestyneet artikkelit keskimäärin saavat. Se kuvaa tieteellisen lehden käytön aktiivisuutta ja perustuu Scisearch, Social Scisearch ja Arts & Humanities Search -tietokantojen aineistoon. Viittauskertoimien arvot julkaistaan vuosittain Journal Citation Reports -tietokannassa, jota julkaisee Thomson Reuters.
Yhteisviittausanalyysi
Yhteisviittausanalyysin perusperiaate on, että mitä useammin tutkijat viittaavat kirjoituksissaan kahteen samaan julkaisuun, sitä todennäköisempää on, että näiden kahden viitatun julkaisun/ kirjoittajan välillä vallitsee jokin yhteys. Useimmiten tämän yhteyden katsotaan merkitsevän sitä, että viitatut julkaisut ovat aihepiiriltään samanlaisia. Yhteisviittausanalyysin historiassa on kehitetty kaksi lähestymistapaa aiheeseen: Makrolähestymistapa perustuu ISI-tietokantoihin ja keskittyy yleisiin koulukuntien rakenteisiin ja kysymykseen, mitkä lait ohjaavat tieteen evoluutiota. Mikrolähestymistapa pyrkii eri koulukuntien tai tutkimussuuntausten retrospektiiviseen kuvailuun ja niiden välisten yhteyksien toteamiseen.
Matemaattiset mallit
Matemaattinen mallintaminen on yksi perinteisimmistä bibliometriikan haaroista ja perustuu ns. bibliometrisiin lakeihin.
Bradfordin laki (Samuel C. Bradford): Jos tieteelliset lehdet järjestetään alenevaan, tiettyä alaa edustavan artikkelituotannon mukaiseen järjestykseen, ne voidaan jakaa toisaalta ytimeen, jonka lehdet ovat voimakkaammin suuntautuneet ao. alaan, toisaalta useampiin ydintä ympäröiviin kehiin. Kehiin sisältyy yhtä paljon kyseistä alaa edustavia artikkeleita kuin ytimeen, mutta artikkelit julkaisseiden lehtien määrä kasvaa ytimeen verrattuna suhteissa 1:n:n².
Zipfin laki (George Kingsley Zipf) koskee tilastollista lingvistiikkaa: jos jossakin otoksessa kerran esiintyvien sanojen lukumäärä on x, sellaisten sanojen lukumäärä, jotka esiintyvät kaksi, kolme, neljä tai n kertaa samassa otoksessa, on vastaavasti 1/2², 1/3², 1/4² … 1/n² x:stä, pois lukien kaikkein useimmin esiintyvät sanat.
Bibliometrisen tutkimuksen välineitä
Olle Persson Uumajan yliopistosta on kehittänyt Bibexcel-nimisen, verkossa ilmaiseksi saatavilla olevan bibliometrisen analyysityökalun, joka pohjautuu Exceliin.
Bibliometriikan kritiikkiä
Viittausanalyysiä on kritisoitu siitä, että siinä oletetaan, että viittaaja on lukenut viitatun teoksen sekä siitä, että oletus on, että parhaisiin lähteisiin viitataan, vaikka saatavuus vaikuttaa monesti viittauskäytäntöön. Aina ei myöskään viitata julkaisuihin, joista on saatu vaikutteita.
Yleisurheilu kesäolympialaisissa 2008 – miesten keihäänheitto
Miesten keihäänheitto kesäolympialaisissa 2008 kilpailtiin 21. elokuuta ja 23. elokuuta. Karsinnat heitettiin 21. päivä ja loppukilpailu 23. päivä. Kisa käytiin Pekingin kansallisstadionilla.
Keihäänheiton A-raja oli 81,80 metriä ja B-raja oli 77,80 metriä.
Ennätykset
Ennätykset ennen kilpailua:
Karsinnat
Etenkin suomalaisia keihäsmiehiä hämmästytti hiilikuitukeihäiden puuttuminen kokonaan karsinnoista. Niin Tero Pitkämäki kuin Tero Järvenpää olivat heittäneet puuttuvilla hiilikuitumalleilla koko kauden. Valmentaja Hannu Kankaan mukaan hiilikuitukeihäillä heitettiin vielä lämmittelyssä, mutta kilpailupaikalta niitä ei löytynyt. Suomi teki asiasta virallisen valituksen kisaisännille.
Finaali
* Bannister loukkasi kolmannen heiton jälkeen kyynärpäänsä, eikä pystynyt heittämään kolmea viimeistä heittoaan
Ambruse Vanzekin
Ambruse Vanzekin (s. 14. heinäkuuta 1986 Nigeria) on nigerialainen jalkapallomaalivahti, joka pelaa tällä hetkellä nigerialaisessa Akwa Unitedissa. Hän oli saavuttamassa olympiahopeaa jalkapallossa vuoden 2008 olympialaisissa.
Alanco
Alanco voi viitata seuraaviin:
Blue (Simply Redin albumi)
Blue on Simply Redin kuudes studioalbumi, joka julkaistiin toukokuussa 1998. Albumi sisältää viisi coverversiota, Neil Youngin kappale “Mellow My Mind”, kaksi versiota kappaleesta “The Air That I Breathe”, Gregory Isaacsin kappale “Night Nurse”, ja “Ghetto Girl” kirjoittanut Dennis Brown.
Kappaleet
Kaikki kappaleet on säveltänyt ja sanoittanut Mick Hucknall, ellei toisin mainita.
The Simpsons: Bart’s Nightmare
The Simpsons: Bart’s Nightmare on Sculptured Softwaren kehittämä ja Acclaim Entertainmentin vuonna 1992 julkaisema tasohyppelypeli Super Nintendo Entertainment Systemille ja Sega Mega Drivelle. Peli on Simpsonit-televisiosarjaan perustuva lisenssipeli.
Juoni
Bart tekee huoneessaan kotitehtäviään pöydän ääressä myöhään iltaan asti, mutta nukahtaakin kesken kaiken pöytänsä ääreen. Bart alkaa nähdä unta, jossa hänen läksypaperinsa lentävät ikkunasta ulos ja hän hyppää perässä. Bart putoaa kadulle, jossa hän alkaa etsiä papereitaan. Pelaajan löydettyä kadulta paperin, tulee hänen hypätä sen päälle. Tällöin avautuu ruutu, jossa pelaajan on valittava kahdesta tasosta toinen. Tason läpäistyä pelaaja saa yhden (tai joskus kaksi) läksypaperia haltuunsa. Kun papereita on kaikkiaan kahdeksan kappaletta, peli on läpäisty. Tasot ovat jokseenkin erittäin haastavia. Tasoja on pelissä kaikkiaan kuusi kappaletta (lisäksi katukenttä).
Pelin juoni on ilmeisesti lainattu Simpsoneiden 2. tuotantokauden ensimmäisestä jaksosta Ihme (Bart Gets an F).
The Simpsons: Bart vs. the World
The Simpsons: Bart vs. the World on Acclaim Entertainmentin vuonna 1991 julkaisema tasohyppely, joka perustuu Simpsonit -televisiosarjaan. Peli on julkaistu Nintendo Entertainment System, Sega Master System ja Sega Game Gear -pelikonsoleille sekä Amiga ja Atari ST -tietokoneille.
Pelaaminen
thumb|left|256px|Kuvakaappaus pelin NES-versiosta. Pelimekaniikka on lähestulkoon aivan samanlainen, kuin pelin edeltäjässä The Simpsons: Bart vs. the Space Mutants, mutta tällä kertaa pelaaja voi esimerkiksi ottaa kahden osuman sijaan viisi osumaa ennen kuolemaa. Lisäksi toisin kuin edeltäjässä, tässä pelissä on "power-uppeja", joista pelaaja voi saada lisää energiaa.
Juoni
Bart Simpson osallistuu Hassu-klovnin piirustuskilpailuun, jossa hän voittaa maailmanympärimatkan palkinnoksi. Todellisuudessa Bartin voitto ja palkinto oli Montgomery Burnsin lahjonta Hassulle.
Mr. Burns ja Waylon Smithers punovat juonia eliminoidakseen Simpsonien perheen, joka on aiheuttanut harmia Mr. Burnsille aikojen saatossa. Pelissä pelataan neljässä eri maassa ympäri maailman. Jokaisen maan lopussa Bart kohtaa loppuvastuksen, joka on aina joku Mr. Burnsin kaukainen sukulainen.
Pelin maat ovat Kiina, pohjoisnapa, Egypti ja Hollywood.
Vastaanotto
Mikrobitti antoi arvostelussaan NES-versiolle 84 pistettä sadasta.
Zheng Zhi
Kiina
Vuonna 1999 Zhengin seura Liaoning Chuangye oli kriisissä ja siltä estettiin kaikki pelaajasiirrot ja seuran toiminnat. Oltuaan vuoden pelaamatta ammattilaisjalkapalloa hän siirtyi Shenzhen Jianlibaoon, jossa hän pelasi pelintekijänä.
Charlton Athletic
29. joulukuuta 2006 Zheng siirtyi loppukauden ja option kattavalla sopimuksella englantilaiseen Charlton Athleticiin. Hän oli uuden valmentajan Alan Pardewin ensimmäinen virallinen hankinta seurassa. Zheng oli tätä ennen ollut seuran testattavana vanhan valmentajan Les Reedin alaisuudessa. Hän debytoi Englannin valioliigassa Manchester Unitedia vastaan Old Traffordilla, kun hän korvasi loukkaantuneen Amdy Fayen. Zheng teki ensimmäisen maalinsa seuralle 18. maaliskuuta 2007 Newcastle Unitedia vastaan.
Zheng palasi vanhaan seuraansa Shandong Lunengiin kauden 2006–2007 päätyttyä. Hän kuitenkin palasi Charltoniin elokuussa 2007 pysyvällä sopimuksella. Kahden vuoden sopimus oli arvoltaan kaksi miljoonaa puntaa. Maaliskuussa 2008 jalkapallolehti FourFourTwo äänesti hänet viidenneksi parhaaksi pelaajaksi Football Leaguessa. Zheng teki Mestaruussarjassa kaudella seitsemän maalia. Hänen lopullinen teränsä oli kateissa kauden toisella puoliskolla Kiinan maajoukkuekutsujen vuoksi. Kesällä 2008 Zheng yhdistettiin siirtohuhuissa vahvasti West Bromwich Albioniin. 8. heinäkuuta 2009 Zheng jätti Charltonin, kun seura putosi Ykkösliigaan.
Celtic
1. syyskuuta 2009 Zhengista tuli toinen kiinalaispelaaja Du Wein ohella, joka on pelannut Celticissä, kun hän teki seuran kanssa kaksivuotisen sopimuksen. Valmentaja Tony Mowbray paljasti olleensa kauan kiinnostunut pelaajasta ja iloinen hankinnasta. Zheng ei ollut pelikypyinen Eurooppa-liigassa, koska hänen siirtonsa ei tullut ajoissa.
Hän debytoi seurassa 4. lokakuuta 2009 derbyssä Rangersia vastaan. Hän hankki ottelussa joukkueelleen voiton tuoneen rangaistuspotkun. Hän teki ensimmäisen maalinsa seuralle Skotlannin valioliigassa 8. toukokuuta 2010 Heart of Midlothiania vastaan. 1. heinäkuuta Celtic purki Zhengin sopimuksen.
Paluu Kiinaan
28. kesäkuuta 2010 Zheng palasi Kiinaan ja siirtyi ilmaisella siirrolla Guangzhou Evergrandeen. Hän teki seurassa kaudella 2010 viisi maalia 11 ottelussa. Zhengistä tehtiin seuran kapteeni kaudeksi 2011 Li Zhihain jätettyä seuran.
Saavutukset
'''Henkilökohtaiset
Nelli Matula
Nelli Sofia Matula (s. 18. joulukuuta 1995) on suomalainen laulaja ja lauluntekijä. Hän solmi levytyssopimuksen Rähinä Recordsin kanssa vuonna 2016 ja julkaisi viisi singleä levy-yhtiön alaisena. Niistä kaksi on striimannut kultaa ja yksi platinaa. Vuonna 2017 Matula kilpaili Tähdet, tähdet -musiikkiohjelmassa ja vieraili muun muassa Robinin ja Profeettojen kappaleilla. Vuonna 2019 Matula solmi uuden levytyssopimuksen Universal Musicin kanssa, ja hänen esikoisalbuminsa Jumalatar julkaistiin elokuussa. Se on striimannut platinaa.
Nelli Matula on uransa aikana saanut kolme Emma-ehdokkuutta.
Tausta
Nelli Matula valmistui ylioppilaaksi Kallion ilmaisutaidelukiosta vuonna 2015. Hän oli lukion aikana vuoden vaihto-oppilaana Sveitsin ranskankielisessä osassa. Lukion jälkeen Matula suoritti kondiittorin ammattitutkinnon. Matula opiskeli Espoon musiikkiopistossa klassista poikkihuilua sekä pop/jazz-laulua. Vuonna 2017 hän valmistui Helsingin Pop & Jazz Konservatoriosta. Matula opiskelee liiketaloutta Haaga-Helia ammattikorkeakoulussa. Syksyllä 2018 hän jättäytyi välivuodelle.
Ura
Vuonna 2015 Nelli Matula ja tuottaja Johannes Naukkarinen tekivät kappaleen ”Kato vaan”, jonka demon Matula päätti lähettää Rähinä Recordsille. Levy-yhtiö piti kappaleesta ja solmi levytyssopimuksen Matulan kanssa keväällä 2016. ”Kato vaan” julkaistiin Matulan ensimmäisenä singlenä 27. heinäkuuta 2016, ja se nousi Suomen striimauslistan sijalle 43. Myöhemmin kappale striimasi kultaa. Toukokuussa Matula vieraili Uniikin singlellä ”Korkeemmalle”. Kesällä hän kiersi Suomea Uniikin kanssa, ja loppuvuodesta hän esiintyi Rähinä Special -kokoonpanon kanssa. Matulan toinen single ”Lemmikki” julkaistiin lokakuussa 2016. Kappale sittemmin striimannut platinaa.
Maaliskuussa 2017 Matula julkaisi singlen ”Mun kaa kahden” ja vieraili Robinin kappaleella ”Hula Hula”, joka kapusi Suomen radiosoittolistan kärkeen.. Toukokuussa julkaistiin Matulan, Vilma Alinan, Sini Yaseminin ja Ida Paulin esittämä Kesäkumi-kappale ”Tyynysotaa”, jonka he myöhemmin esittivät myös YleXPop-tapahtumassa. Kesäkuussa Matula vieraili Tidon ja Minna Koiviston KOI-duon singlellä ”Fabulous”, ja heinäkuussa hän vieraili Cheekin ja Elastisen Profeetat-yhtyeen kappaleella ”Eyo”, joka nousi single-, lataus- ja striimauslistan kärkeen. Radiosoittolistalla kappale nousi sijalle 41. Elokuussa Matula esiintyi Rähinä Specialin kanssa Blockfestissä.
Syksyllä 2017 Matula nähtiin MTV:n Tähdet, tähdet -televisiosarjan neljännellä tuotantokaudella. Hän putosi ohjelmasta neljäntenä. Joulukuussa Matula julkaisi singlen ”Tää ei oo ohi”, joka kapusi latauslistan kärkeen sekä singlelistan kahdeksanneksi. Kappale striimasi myös kultaa. Helmikuussa 2018 Matula oli ehdolla Vuoden tulokas -kategoriassa Emma-gaalassa. Toukokuussa Matula julkaisi singlen ”Et oo menos minnekään”, ja kesällä hän aloitti ensimmäisen oman kiertueensa.
Helmikuussa 2019 Nelli Matula solmi uuden levytyssopimuksen Universal Musicin kanssa. Hänen ensimmäinen singlensä levy-yhtiölle ”Helposti särkyvää” julkaistiin toukokuussa 2019. Kappale nousi singlelistan sijalle seitsemän. Elokuussa Matula julkaisi singlen ”Koske”, joka nousi singlelistan viidenneksi. Hänen esikoisalbuminsa Jumalatar julkaistiin 9. elokuuta 2019, ja se nousi Suomen virallisen albumilistan kuudenneksi. Levy on striimannut platinaa. Syksyllä Matula aloitti levynjulkaisukiertueen. Emma-gaalassa hän oli ehdolla kahdessa kategoriassa.
Vuonna 2020 Matula julkaisi kaksi singleä, joista ”Sukupuuttoon” nousi sijalle kahdeksan singlelistalla. Tämän lisäksi hän vieraili Lukas Leonin heinäkuussa julkaistulla ”Kato”-kappaleella, joka nousi singlelistan yhdeksänneksi. Vuonna 2021 Matula julkaisi singlet ”Lelu” ja ”Tulevaisuuteen”, joista ensimmäinen nousi singlelistan kuudennelle sijalle. Alkuvuodesta 2022 Matula julkaisi kaksi singleä ja vieraili Anin kappaleella ”Vegasissa naimisiin”. Matulan toinen albumi Kiltti tyttö julkaistiin 1. huhtikuuta 2022.
Yksityiselämä
Nelli Matulalla on luku- ja kirjoitushäiriö.
Nurmikaunokki
Nurmikaunokki (Centaurea phrygia) on monivuotinen mykerökukkainen kasvilaji. Se on yksi neljästä Suomessa muinaistulokkaana kasvavasta kaunokkilajista. Laji jaetaan noin 15 alalajiin. Pohjoismaissa esiintyviä alalajeja ovat idännurmikaunokki (Centaurea phrygia subsp. phrygia) ja lännennurmikaunokki (Centaurea phrygia subsp. pseudophrygia).
Nurmikaunokki kasvaa noin 30–80 cm korkeaksi ja sen varsi on kasvutavaltaan pysty. Nurmikaunokin lehdet ovat suikeita ja hammaslaitaisia sekä lehtiasennoltaan kierteisesti. Nurmikaunokin kukinnot ovat isohkoja violetinpunaisia mykeröitä ja ne sijaitsevat varsien kärjissä tyypillisesti yksittäin. Nurmikaunokki kukkii heinä-elokuussa ja kasvaa erilaisilla kuivahkoilla sekä avoimilla paikoilla, kuten niityillä, pientareilla, ahoilla ja valoisissa metsissä.
Nurmikaunokki on Suomessa melko yleinen Etelä- sekä Itä-Suomessa ja selvästi harvinaisempi länsirannikolla, Pohjanmaalla ja Lapissa. Nurmikaunokki on Suomessa muinaistulokas ja levinnyt Suomeen todennäköisesti idästä maatalouskulttuurin mukana.
Nurmikaunokki muistuttaa kahta muuta Suomessa luonnonvaraisena tavattavaa violettikukkaista kaunokkilajia, ahdekaunokkia (Centaurea jacea) ja ketokaunokkia (Centaurea scabiosa), mutta on erotettavissa niistä mykeröiden kehtosuomujen ulkonäön perusteella. Lajien levinneisyysalueet painottuvat myös hieman eri puolille Suomea; nurmikaunokki on yleisin Suomen kaakkoisosissa, ahdekaunokki etelärannikolla sekä Ahvenanmaalla ja ketokaunokki Salpausselkien alueella. Ketokaunokki on näistä kolmesta koko Suomen mittakaavassa selvästi harvinaisin ja eroaa myös yleensä lehtien liuskoittuneisuudessa.
Nurmikaunokkia käytetään myös jonkin verran koristekasvina ja sen siemeniä on saatavana erilaisissa niittykukkien siemenseoksissa.
Alligaattorikilpikonna
Alligaattorikilpikonna (Macrochelys temminckii) on näykkijäkilpikonniin kuuluva vedessä elävä kilpikonnalaji. Se on maailman suurin makeanveden kilpikonna. Alligaattorikilpikonna elää joissa ja järvissä Yhdysvaltojen kaakkoisosissa. Se on raskaasti panssaroitu, hidasliikkeinen ja painaa noin 70–90 kiloa. Se voi kasvaa noin metrin pitkäksi, josta 80 senttiä on kilpeä. Alligaattorikilpikonna hankkii ravintonsa syömällä raatoja sekä vaanimalla saalista. Se houkuttelee kaloja luokseen suupohjan matomaisen ulokkeen avulla. Kun saalis tulee riittävän lähelle, se avaa kitansa, ja kala imeytyy vesivirran mukana syvälle suuhun. Alligaattorikilpikonna syö kalojen lisäksi nilviäisiä, sammakoita, käärmeitä, kotiloita, simpukoita, rapuja, hyönteisiä, vesikasveja, nisäkkäitä ja muita kilpikonnia. Alligaattorikilpikonna elää luonnossa 11–45 vuotta, mutta vankeudessa eräs yksilö eli 70-vuotiaaksi. Se munii noin 10–50 munaa maahan kaivettuun pesäkoloon.
Pyhä Veronica
Veronica (kuollut 1. vuosisadalla) on pyhimys, jonka kerrotaan antaneen Jeesukselle liinan, johon pyyhkiä kasvonsa tiellä ristiinnaulituksi, jolloin siihen muodostui miehen kasvojen kuva. Veronicaa ei mainita Raamatussa nimeltä, mutta katolisessa traditiossa häntä muistetetaan niin sanotussa ristintien hartaudessa kuudennen aseman kohdalla kaikkiaan neljästätoista asemasta. Pyhä Veronica mainitaan nimeltä erityisesti pyhän Alphonsus Liguorin kuolinvuotenaan 1787 kirjoittamissa tai fransiskaanien pyhän Franciscus Assisilaisen kirjoituksiin perustuvissa ristintien asemissa. Toisaalta Veronican on väitetty olleen Luukkaan evankeliumissa mainitun Sakkeuksen vaimo tai Matteuksen evankeliumissa oleva verenvuodosta kärsivä nainen. Legendan mukaan Veronica toi liinan pois Palestiinasta ja paransi sillä keisari Tiberiuksen jostakin sairaudesta. Naista ei mainita Martyrologium Romanumissa, mutta hänellä on oma juhlapäivänsä 12. heinäkuuta, ja hän on valokuvaajien ja pesulatyöntekijöiden suojeluspyhimys. Muita Veronica-nimisiä pyhimyksiä ovat pyhä Veronica de Binasco ja pyhä Veronica Giulani.
Kayes
thumb|Senegaljoen ylittävä silta. thumb|upright|Bamakon juna Kayesin asemalla. Kayes on kaupunkikunta sekä Kayesin alueen ja piirin hallinnollinen keskus Malissa. Se sijaitsee Senegaljoen varrella 495 kilometriä maan pääkaupungista Bamakosta luoteeseen. Vuoden 2009 väestönlaskennan mukaan kunnassa oli 126 300 asukasta.
Maantiede ja asutus
Kayesin kunnan pinta-ala on 24 neliökilometriä. Se rajoittuu idässä Khouloumin, etelässä ja lännessä Liberté Dembayan sekä pohjoisessa Bangassin maalaiskuntiin. Kaupunki sijaitsee molemmin puolin Senegaljokea, jonka ylittää vuonna 1998 rakennettu maantiesilta.
Kaupunki sijaitsee Sahelin vyöhykkeellä. Vuodenaikoja on kolme: viileä kausi lokakuusta helmikuuhun, kuuma kausi maaliskuusta kesäkuuhun ja sadekausi heinäkuusta syyskuuhun. Vuotuinen sademäärä on 600–700 millimetriä. Kayes tunnetaan yhtenä Afrikan kuumimmista paikoista. Huhti-toukokuussa lämpötila nousee 50 asteeseen.
Kayes koostuu kuudesta kaupunginosasta, jotka ovat Kayes N’di, Khasso, Lafiabougou, Légal Ségou, Liberté ja Plateau. Asukkaista 27 % on fulbeja ja tukuloreja, 23 % bambaroita, 15 % soninkeja, 12 % mandinkoja, 10 % khasonkoja ja 2 % maureja. Kaupungissa on 60 moskeijaa ja kaksi kirkkoa.
Historia
Kaupunki on saanut alkunsa pienestä khasonkakylästä. Ranskalaiset siirtomaavalloittajat rakensivat vuonna 1855 sen lähistölle Médinen linnoituksen. Laivaliikenne Senegaljoella oli koskien takia mahdollista vain Kayesiin saakka, joten siitä tuli alueen tärkein kauppapaikka. Vuodesta 1892 lähtien se oli myös Ranskan Sudanin hallinnollinen keskus. Kayesissa toimi ranskalaisia kauppahuoneita sekä libanonilaisia, marokkolaisia ja senegalilaisia kauppiaita, jotka ostivat varsinkin arabikumia.
Liikenne, talous ja palvelut
Kayesin kautta kulkevat Dakarin–Nigerin rautatie ja Senegalin rajalle johtava maantie RN1. Matkaa Bamakoon on rautateitse 496 ja maanteitse 610 kilometriä. Dag Dagin kansainväliseltä lentokentältä on säännölliset lennot pääkaupunkiin.
Kayes on maatalousalueen kaupallinen keskus. Maataloutta harjoitetaan kaupungin laitamilla ja naapurikuntien alueella. Tärkeimmät viljelykasvit ovat hirssi, maissi ja maapähkinä. Lisäksi kasvatetaan vihanneksia ja hedelmiä. Tuotantoeläimiä ovat naudat, lampaat, vuohet, hevoset, aasit ja siipikarja. Kotimainen kaupankäynti keskittyy maataloustuotteisiin ja tehdastavaroihin. Vientin menee karjaa, nahkaa, viljaa sekä apinanleipäpuun hedelmien ja arabikumin kaltaisia keräilytuotteita. Muita elinkeinoja ovat hallinto ja palvelut, liikenne, käsityöammatit ja kalastus. Kaupungissa ei juurikaan ole teollisuutta.
Lorena Blanco
Lorena Blanco (s. 22. heinäkuuta 1977) on perulainen entinen sulkapalloilija.
Kayes
Liikenne, talous ja palvelut
Kayesissa toimii julkisia ja yksityisiä ala- ja yläkouluja, koraanikouluja, lyseoita ja ammattiopistoja. Terveyspalveluihin kuuluu neljä terveyskeskusta, poliklinikka ja aluesairaala. Kaupungissa on vesijohto- ja sähköverkot. Yhden suurimmista ongelmista muodostaa puutteellinen jätehuolto.
Lorena Blanco
Blanco osallistui MM-kisoissa 2001 nelinpeliin ja sekanelinpeliin, mutta putosi molemmissa ensimmäisellä kierroksella. Hän pelasi vuoden 2003 kisoissa kaksinpelissä, mutta hävisi jälleen ensimmäisen ottelunsa. Blanco voitti saman vuoden Pan-Amerikan kisoissa pronssia sekä kaksinpelistä että nelinpelistä, jossa hän oli Valeria Riveron pari. Hän osallistui Ateenan olympialaisissa 2004 kaksinpeliin, jossa hän hävisi ensimmäisen ottelunsa Hongkongin Wang Chenille.
Kääpiömiekkavalas
Kääpiömiekkavalas eli hoikkapallopää (Feresa attenuata) on huonosti tunnettu delfiinilaji. Sillä on hoikka, sikarinmuotoinen ruumis, joka kaventuu pyrstöevään päin. Pää on pyöreä ja tylppä, eikä sillä ole delfiineille tyypillistä kuonoa. Kääpiömiekkavalaan väri on tummanharmaasta mustaan, sen kyljet ovat vaaleammat, ja sillä on tumma ”viitta” selässä. Sen huulet ovat valkoreunaiset ja sen kohtalaisen pitkät evät ovat reunoiltaan pyöristyneet. Lajilla on pituutta 214–259 senttimetriä.
Kansainvälinen luonnonsuojeluliitto piti vuodesta 2008 kääpiömiekkavalasta puutteelisesti tunnettuna, mutta vuonna 2018 se muutti uhanalaisuusluokituksen elinvoimaiseksi. Vaikka laji tunnetaan edelleen huonosti, siihen ei vaikuta kohdistuvan laajamittaisia uhkia. Lisäksi se on luonnollisesti melko harvinainen laji.
Kääpiömiekkavalas tunnettiin aluksi vain kahdesta pääkallosta, toinen vuodelta 1827 ja toinen vuodelta 1874. Vasta vuonna 1952 nähtiin elävä yksilö Taijissa Japanissa. Senegalissa pyydystettiin ja tapettiin kääpiömiekkavalas vuonna 1958. Seuraava löytö tehtiin vuonna 1963 Japanista, kun 14 yksilön parvi pyydystettiin ja vietiin Iton akvaarioon. Valaat kuolivat 22 päivän aikana, kun ne yhtä lukuun ottamatta kieltäytyivät syömästä. Samana vuonna Havaijilla nähtiin 50 yksilön parvi, josta yksi pyydystettiin elävänä. Sitä pidettiin tutkittavana Oahun saarella. Viides havainto elävästä kääpiömiekkavalaasta tehtiin Costa Ricassa. Se tapettiin vahingossa sen jäätyä tonnikalanuottaan. Keväällä 1969 elävä yksilö harpunoitiin Saint Vincentissä. Myöhemmin samana vuonna nähtiin parvi Intian valtamerellä, ja se oli ensimmäinen kerta, kun niitä ei tapettu tai pyydystetty.
Taka-Hätilä
pienoiskuva|Taka-Hätilän sijainti Hämeenlinnassa. Taka-Hätilä on Hämeenlinnan 33. kaupunginosa, joka sijaitsee kaupungin itäosassa valtatien 10 pohjoispuolella. Alue on pääosin metsää, mutta siellä on myös peltoalueita sekä vähäistä pientaloasutusta. Kaupunginosa rajautuu Ruununmyllyn, Mäskälän, Kankaisten, Hangasmäen ja Luhtialan kaupunginosiin ja Hattulan kuntaan. Pinta-alaltaan se on eräs Hämeenlinnan suurimmista kaupunginosista. Taka-Hätilässä sijaitsee puolustusvoimien Panssariprikaatin harjoitus- ja ampuma-alue.
Arttu Tolonen
Arttu Tolonen (s.1971) on suomalainen muusikko, säveltäjä, sanoittaja, tuottaja, toimittaja ja kulttuuritoimija. Hänen soittimiaan ovat kitara, syntetisaattorit ja koneet, basso, banjo, mandoliini, huuliharppu ja lap steel.
Henk van der Grift
pienoiskuva|Henk van der Grift Henk van der Grift (s. 25. helmikuuta 1935 Breukelen) on alankomaalainen pikaluistelun maailmanmestari, joka oli lajissaan maailman huippuja kahden talven ajan 1960-luvun alussa.
Arttu Tolonen
Hän on soittanut yhtyeissä Giant Robot, Riitaoja, Black Audio, Them Bird Things, Halme Prospekt, Fat Beat Sound System ja Hannu Salama & Vapaat Radikaalit. Lisäksi hän on soittanut ja/tai säveltänyt musiikkia Palefacen, Asan, Black Magic Sixin ja monien muiden levyillä. Arttu Tolonen oli mukana tekemässä Giant Robotin Emma-palkinnon voittanut Domesticity-albumia ja osa tekijäporukkaa, joka voitti Teosto-palkinnon Asan Loppuasukas-levystä.
Arttu Tolonen on toiminut promoottorina Helsingissä ja järjestänyt lukuisia klubi- ja galleriakeikkoja sekä ollut mukana luomassa ja buukkaamassa vuosina 2012 ja 2013 järjestettyä Kuudes Aisti -festivaalia. Nykyään hän on osa Flow Festival -tapahtuman ohjelmaryhmää.
Henk van der Grift
Huippuvuosinaan van der Grift asui talvet Norjassa, jossa hän työskenteli autonasentajana.
Myrskylänkylä
thumb|250px|Myrskylänkylässä sijaitsevaa Myrskylän kirkonkylää Myrskylänkylä on Myrskylän kunnan pohjoisosan muodostava suuri maarekisterikylä, joka muodostaa merkittävän osan suomenkielistä Pohjois-Myrskylää. Sen kiinteistörekisteritunnuksen numero on 504-401. Myrskylänkylän, kirkonkylän, halki kulkevat seututie 167, Koskenkyläntie ja seututie 172 Artjärventie
Taajama
Myrskylä taajamana on merkitty alla olevissa kohdissa paikallisesti keskeisillä sinne johtavilta tai sieltä johtavilta teiltä.
Siihen kuuluu Myrskylän kirkonkylän lisäksi siitä pohjoiseen päin mm. Hevonoja, Itäkylä, Kartanonmäki, Kirkonkylä, Kylmäsuo, Muttila, Myllykylä, Paavola, Palonpää, Palostenmäki, Sepänmäki, Soidinsuo ja Suntionmäki.
Myrskylänkylän kansakoulu perustettiin 1872, jossa oli 1917 yhteensä 111 oppilasta. Hevonojan kansakoulu perustettiin 1917.
Myrskylänkylä on Myrskylän kunnan rajakylä Orimattilan kaupungin Pakaan rajalla sekä luoteeseen päin Pukkilan kunnan Kanteleen kylään päin. Myös Kartanonmäki kuuluu Myrskylänkylään.
thumb|250px|Myrskylän evankelis-luterilaisen seurakunnan kolmas kirkko vuodelta 1803 Myrskylänkylään kuuluu Myrskylän kirkonkylä, jossa on Osuuskauppa Hämeenmaan Sale Myrskylä, ABC-polttoaineen jakelupiste, Myrskylän kunnanvirasto, Myrskylän seurakunnan Myrskylän kirkko, kahvitupa Karoliina, Myrskylän Säästöpankki, Myrskylän Osuuspankki ja muut keskeiset kunnalliset palvelut, myös Myrskylän puolivakinainen palokunta.
Camptown Races
Camptown Races on yhdysvaltalaisen Stephen Fosterin laulu 1800-luvun puolestavälistä. Alun perin laukkakilpailuista kertovasta laulusta on tehty eri kielillä monia muunnelmia, suomeksi muun muassa Martti Jäppilän uskomattomilla merimiesjutuilla sanoittama ”Intian kuu” (jossa on säkeistössä eri melodia) sekä Saukin ja Oravien ”Pikkuoravien kolmiottelu”. Alkuperäistä tekstiä ainakin aihepiirin puolesta noudattavan suomennoksen ”Kilpa-ajoissa” on tehnyt Kullervo. Peter Kolja on tekstittänyt sävelmän nimellä ”Doo daa” Smurffien CD-levylle Vuosituhannen bileet Vol 6. .
Alkuperäiset sanat
Lähde: Wikisource
1. Camptown ladies sing dis song, Doo-dah! doo-dah! Camptown race-track five miles long, Oh, doo-dah day! I come down dah wid my hat caved in, Doo-dah! doo-dah! I go back home wid a pocket full of tin, Oh, doo-dah day!
Kertosäe: Gwine to run all night! Gwine to run all day! I'll bet my money on de bob-tail nag, Somebody bet on de bay.
2. De long tail filly and de big black hoss, Doo-dah! doo-dah! Dey fly de track and dey both cut across, Oh, doo-dah-day! De blind hoss sticken in a big mud hole, Doo-dah! doo-dah! Can't touch bottom wid a ten foot pole, Oh, doo-dah-day!
Kertosäe: Gwine to run all night!...
3. Old muley cow come on to de track, Doo-dah! doo-dah! De bob-tail fling her ober his back, Oh, doo-dah-day! Den fly along like a rail-road car, Doo-dah! doo-dah! Runnin' a race wid a shootin' star, Oh, doo-dah-day!
4. See dem flyin' on a ten mile heat, Doo-dah doo-dah! Round de race track, den repeat, Oh, doo-dah-day! I win my money on de bob-tail nag, Doo-dah! doo-dah! I keep my money in an old tow-bag, Oh, doo-dah-day!
Ikechukwu Ezenwa
Ikechukwu Ezenwa (s. 16. lokakuuta 1988 Yenagoa, Nigeria) on nigerialainen jalkapallomaalivahti, joka pelaa tällä hetkellä nigerialaisessa Heartlandissa. Hän oli saavuttamassa olympiahopeaa jalkapallossa vuoden 2008 olympialaisissa.
Pablo Machín
Pablo Machín Díez (s. 7. huhtikuuta 1975 Soria, Espanja) on espanjalainen entinen jalkapalloilija ja nykyinen jalkapallovalmentaja.
Valmentajaura
Lopetettuaan lyhyen ammattilaisuransa pelaajana, Machín aloitti päävalmentajan työt pienestä paikallisseura Calasanzista. Vuonna 2000 hän palasi takaisin Numanciaan juniorivalmentajaksi ja myöhemmin reservijoukkueen valmentajaksi.
30. toukokuuta 2011 Machín sai vastuulleen seuran edustusjoukkueen päävalmentajan tehtävät ja korvasi näin paikalta erotetun Juan Carlos Unzuén. Kahden kauden jälkeen Machín jätti seuran.
9. maaliskuuta 2014 Machín korvasi Javi Lópezin Gironan päävalmentajana. Hyvin sujuneen kauden 2014–2015 päätteeksi hän allekirjoitti vuoteen 2018 ulottuvan jatkosopimuksen seuran kanssa. 17. elokuuta 2017 Gironan noustua maan pääsarjaan Primera Divisióniin, hän teki seuran kanssa uuden jatkosopimuksen vuoteen 2019 asti.
28. toukokuuta 2018 hän teki kaksivuotisen sopimuksen Sevillan kanssa. Hän sai potkut seurasta 15. maaliskuuta 2019, kun Sevilla oli pudonnut Eurooppa-liigan pudotuspelien toisella kierroksella Slavia Prahalle jatkoajalla. Maan pääsarjassa Sevilla oli Machínin johdolla kuudentena.
7. lokakuuta 2019 Machín nimettiin barcelonalaisseura Espanyolin päävalmentajaksi kaksivuotisella sopimuksella. Machínin pesti jäi kuitenkin vain reilun kahden kuukauden mittaiseksi, sillä sarjajumboksi vajonnut Espanyol erotti hänet jouluaatonaattona.
Espanyol-potkujensa jälkeen Machín oli vailla valmennustehtäviä puolisen vuotta, kunnes hänet kesäkuussa 2022 nimettiin Kiinan Superliigassa Qingdaon päävalmentajaksi. Hän kuitenkin jätti tehtävänsä henkilökohtaisten syiden vuoksi vain kahdeksan päivää nimityksensä jälkeen. Elokuussa 2020 hän palasi valmentamaan Espanjaan, kun hänestä tuli Deportivo Alavésin päävalmentaja. Pesti päättyi kuitenkin potkuihin jo tammikuussa 2021.
Baathistinen Irak
Baathistinen Irak (virallisesti Irakin tasavalta) oli ajanjakso Irakin historiassa, jolloin arabisosialistinen Baath-puolue hallitsi maata.
Pablo Machín
Valmentajaura
Pian Alavésist saamiensa potkujen jälkeen Machín jatkoi uraansa Saudi-Arabiassa Al-Ainin päävalmentajana. Kesällä 2022 hän siirtyi toisen saudiseuran, Al-Raedin valmentajaksi. Hän sai potkut seurasta tammikuussa 2022 Al-Raedin juututtua liigan putoamiskamppailuun.
Marraskuussa 2022 Machínista tuli La Ligan viimeiseksi juuttuneen Elchen päävalmentaja. Machín ei onnistunut nostamaan Elcheä pois sarjajumbon paikalta. Joukkueen hävittyä kymmenen Machínin alaisuudessa pelaamistaan 15 ottelusta päätyi seurajohto erottamaan hänet maaliskuussa 2023.
Baathistinen Irak
Ajanjakso alkoi kun Ahmed Hassan al-Bakrin johtama Baath-puolue kaatoi presidentti Abdulrahman Arif hallinnon 17. heinäkuuta 1968. Poliitikko Saddam Husseinin valta kasvoi 1970-luvulla. Al-Bakrin kuoltua 1979, Husseinista tuli presidentti. Baathistinen Irak hyökkäsi Iraniin 1980, aloittaen Iranin-Irakin sodan. Konflikti päättyi 1988. Persianlahden sota alkoi 1990, kun Irak hyökkäsi Kuwaitiin. Sota päätyi Irakin tappioon ja perääntymiseen. YK asetti Irakille pakotteita sodan jälkeen. Maan taloustilanne heikkeni niiden takia. Syyskuun 11. päivän terroritekojen jälkeen Yhdysvallat aloitti terrorisminvastisen sodan ja liitti Irakin pahan akseliin. Yhdysvaltain johtama koalitio hyökkäsi Irakiin 19. maaliskuuta 2003. Saddam Husseinin hallinto kaatui vain kuukausi hyökkäyksen jälkeen.
Karva (kasvitiede)
pienoiskuva|[[Rokotopaprikan (Capsicum pubescens) nuppu kuvassa keskellä sekä sen karvoitusta.]]
Kasveilla voi olla erilaisia karvoja eri osissa kasvia ja samassa kasviyksilössä voi olla useantyyppisiä karvoja. Karvat voivat olla pehmeitä ja taipuisia tai kovia ja piikkimäisiä, jolloin niitä voidaan kutsua piikeiksi. Heinäkasvien (Poaceae) helpeessä olevaa karvaa kutsutaan vihneeksi ja kaleessa olevaa karvaa odaksi.
Trikoomat eli solukarvat ovat yksi- tai monisoluisia karvoja, jotka koostuvat pelkästään epidermin soluista. Lisäksi trikoomat voivat olla aineita erittäviä tai erittämättömiä karvoja. Trikoomia voidaan jaotella eri tyyppeihin seuraavasti:
Emergenssit eli solukkokarvat ovat aina monisoluisia karvoja, jotka koostuvat epidermisolujen lisäksi myös jonkin toisenkin solukon soluista. Kovia emergenssejä ovat esimerkiksi ruusujen (Rosa) piikit ja pehmeämpiä emergenssejä esimerkiksi nokkosten (Urtica) poltinkarvat.
Tero Karvinen
thumb|Tero Karvinen, Samuli Kivinummi, muita, Tulinen virta, 2011. Tero Karvinen (s. 1973 ) on tamperelainen kuva- ja graffititaiteilija. Hän on valmistunut Tampereen ammattikorkeakoulusta kuvataiteilijaksi. Karvinen on ollut Pirkanmaan läänintaiteilija vuosina 2011–2012.
Luettelo Mongolian pääministereistä
Tämä on luettelo Mongolian pääministereistä.
Mongolian pääministeri on Mongolian hallituksen puheenjohtaja. Virka perustettiin vuonna 1912, pian sen jälkeen kun Mongolia julisti itsenäisyytensä Kiinan Qing-dynastiasta.
Vuosina 1924-1992 Mongolian kansantasavallassa hallitusten päämiehen virallinen nimi muutettiin useita kertoja, mukaan lukien kansankomissaarien neuvoston puheenjohtaja, ministerineuvoston puheenjohtaja ja lopuksi pääministeri.
Pääministerit (vuodesta 1912)
{| class="wikitable" ! colspan="7" |
Mongolian kaanikunta (1911–1924)
! width="1%" |Järjestys ! colspan="2" width="20%" | Pääministerit ! width="20%" | Syntynyt-Kuollut ! colspan="2" width="20%" | Virassa ! width="20%" | Puolue
! 1
! 2
! 3 ! 4 ! 5 ! 6 ! rowspan="2" style="text-align:center;" | 7 ! colspan="7" |
Mongolian kansantasavalta (1924–1992)
! (6) ! 9 ! 10 ! 11 ! 12 ! 13 ! 14 ! 15 ! 16 ! 18 ! 19 ! colspan="7" |
Mongolian tasavalta (1992–vuodesta)
! 20
! 21
! 22
! 23
! 24 ! 25
! 26 ! 27 ! 28 ! rowspan="2" style="text-align:center;" | 29
! 31
! 32
Pelin henki (vuoden 1987 elokuva)
Pelin henki (House of Games) on David Mametin käsikirjoittama ja ohjaama yhdysvaltalainen independent-elokuva. Jännitystarinan pääosia näyttelevät Mametin vaimo Lindsay Crouse ja Joe Mantegna. Taitavasta huijauksesta kertova tarina oli näytelmäkirjailijana ja elokuvakäsikirjoittajana paremmin tunnetun David Mametin esikoisohjaus.
Luettelo Mongolian pääministereistä
Mongolian tasavalta (1992–vuodesta)
! 33
Pelin henki (vuoden 1987 elokuva)
Juoni
Psykiatri-kirjailija Margaret Fordilla (Crouse) on potilaanaan peliriippuvainen mies. Yrittäessään selvittää tämän asioita hän törmää Mike-nimiseen mukavan tuntuiseen mieheen (Mantegna), joka on uhannut tappaa Fordin potilaan ellei 25 000 dollarin velkaa hoideta. Alkaa taitava huijaus, jonka tarkoituksena on viedä rahat tohtori Fordilta hänen heräävän pelihimonsa avulla.
Vastaanotto
Helsingin Sanomissa Helena Ylänen kuvaa Pelin henkeä trilleriksi, jossa katsoja jätetään tietoisesti epävarmaksi siitä, mikä on totta ja mitä todella tapahtuu. Hän kehuu Crousen ja Mantegnan roolitöitä. Video-oppaassa vuodelta 1994 Kati Sinisalo sanoo Pelin hengen olevan kuin unta, välillä painajaista, välillä toiveunta. Hän antaa sille neljä tähteä viidestä, mikä vastaa sanallista arviota ”erinomainen”.
Saint Vincent ja Grenadiinit kesäolympialaisissa 2008
Saint Vincent ja Grenadiinit osallistui Pekingin olympialaisiin vuonna 2008 kaikkien aikojen pienimmällä joukkueellaan, johon kuului vain kaksi yleisurheilijaa. Heistä Kineke Alexander toimi maan lipunkantajana avajaisissa. Saint Vincent ja Grenadiinit ei ole vieläkään voittanut yhtään mitalia olympialaisissa.
Yleisurheilu
Saint Vincent ja Grenadiinien joukkueen molemmat urheilijat osallistuivat pikajuoksuihin. Kumpikaan ei päässyt jatkoon alkuerästään.
Tummajunkko
Tummajunkko (Junco hyemalis) on laajalla alueella Pohjois-Amerikassa esiintyvä sirkkuleihin kuuluva varpuslintu.
Koko ja ulkonäkö
Kooltaan tummajunkko on noin 13–16 cm. Koiras on yleensä naarasta kookkaampi. Lajin höyhenpuvun väritykset vaihtelevat alalajeittain ja alalajeja voidaan jakaa ryhmiin höyhenpuvun yksityiskohtien perusteella. Osaa alalajeista on aikaisemmin pidetty omina lajeinaan. Kaikki alalajit ovat kuitenkin yleisväritykseltään päästään ja suurimmaksi osaksi selästään harmaita. Vatsa on valkoinen. Nokka on väriltään vaaleanpunainen ja silmät tummat. Nuoret linnut eroavat aikuisista raidallisen rinnan perusteella.
Selän väri vaihtelee alalajeilla, joillakin se on tummanharmaa ja toisilla vaaleampi. Selässä voi olla myös ruskeaa. Päälaki on harmaa tai musta ja kyljissä voi olla punertavia höyheniä. Siivet ovat harmaat tai ruskeat ja siivissä voi olla myös valkoinen siipijuova.
Levinneisyys ja elinympäristö
thumb|250px|left|Tummajunkon levinneisyysalue. Vihreällä merkityllä alueella lajia tavataan vain pesimäaikoina ja sinisellä alueella laji ainoastaan talvehtii. Keltaisella alueella tummajunkkoa tavataan vuoden ympäri. Tummajunkko pesii Kanadan pohjoisosissa ja sieltä etelään aina Kaliforniaan, Arizonaan ja Texasiin asti sekä Appalakkien vuoristossa. Laji talvehtii Meksikossa, Floridassa ja Etelä-Kanadan rannikolla. Tummajunkon elinympäristöä ovat havu- ja lehtimetsät, metsien reunat, pensaikot ja purojen ja virtojen reunustojen metsiköt. Laji elää mieluiten avoimessa metsäympäristössä eikä sitä yleensä tavata syvältä metsän siimeksestä. Talvehtimisalueilla lajia tavataan pelloilta ja niityiltä sekä avoimista metsistä ja kaupungeista.
Ravinto
Tummajunkot käyttävät ravintonaan pääasiassa siemeniä, jotka muodostavat noin kolme neljäsosaa lajin ravinnosta. Lisäksi lintu syö erityisesti pesimäaikana hyönteisiä kuten kovakuoriaisia, muurahaisia, perhosia ja heinäsirkkoja. Ravintonsa laji etsii yleensä maasta.
Elintavat
Tummajunkot kerääntyvät syksyisin parviksi ja viettävät talvet 15–25 yksilön parviksi. Linnuilla on tapana palata joka vuosi täsmälleen samalle talvehtimisalueelle. Osa koiraista saattaa jäädä talveksikin pohjoisemmaksi, jotta olisivat lähempänä pesimisalueistaan. Naaraat talvehtivat yleensä koiraita etelämpänä. Parvissa on melko tarkka nokkimisjärjestys. thumb|250px|left|Tummajunkon pesä ja munia Tummajunkon pesimäkausi alkaa huhtikuussa ja pesimäkaudessa linnuilla voi olla kahdesta kolmeen pesintää. Koiraat saapuvat naaraita aikaisemmin pesimäalueille valtaamaan pesimäreviiriä. Nuoremmat koiraat joutuvat taistelemaan alueista kiivaammin kuin vanhemmat koiraat, jotka yleensä säilyttävät aikaisemmat pesimäreviirinsä. Naaras rakentaa maahan kuppimaisen pesän ruohoista, sammalista ja nisäkkäiden karvoista. Koiras auttaa usein pesäainesten kokoamisessa. Naaras munii kolmesta kuuteen hieman kiiltävää, vihreää ja ruskeapilkullista munaa. Naaras hautoo munia noin kahden viikon ajan. Tummajunkko tulee sukukypsäksi vuoden ikäisenä.
Irakin presidentti
Irakin presidentti on Irakin valtionpäämies. Edustajien neuvosto valitsee presidentin kahden-kolmasosan enemmistöllä. Virkakausi on neljän vuoden pituinen. Muhammad Najib al-Ruba’i oli maan ensimmäinen presidentti.
Gopala I
Gopala I oli Palan valtakunnan perustaja ja ensimmäinen kuningas. Nykyisen Bengalin alueelle vuonna 750 perustettu valtakunta valitsi hallitsijansa demokraattisilla vaaleilla. Gopala hallitsi kahdenkymmenen vuoden ajan ja laajensi valtapiiriään Gaurin kaupungista koko Bengaliin. Gopala I nousi valtaan Sasankan valtakautta seuranneen anarkian jälkeen. Hänen seuraajansa oli hänen poikansa Dharmapala.
Ismenias (muusikko)
Ismenias (300-luku eaa.) oli antiikin kreikkalainen muusikko, joka oli kotoisin Thebasta.
Plutarkhos kertoo, että Ismenias joutui skyyttien vangiksi ja pakotettiin konsertoimaan heille. Kun esitys oli ohi, virkkoi skyyttien hallitsija vakavasti, että hänestä Ismeniaan musiikki oli lähes yhtä kaunista kuin aasien kiljunta.
Wisma 46
thumb|290px|Jakartan rakennuksia, keskellä Wisma 46 -pilvenpiirtäjä. Wisma 46 on vuonna 1996 valmistunut 262 metriä korkea pilvenpiirtäjä Etelä-Jakartassa. Se on Indonesian korkein rakennus. Tämän kahdesta kellarikerroksesta ja 56 maanpäällisestä kerroksesta koostuvan rakennuksen päämateriaaleina ovat lasi, teräs ja betoni.